Frankenstein: The True Story

Frankenstein: The True Story er en amerikansk-britisk TV-film fra 1973 basert på romanen Frankenstein av Mary Shelley og regissert av Jack Smight.

Tittelen kan kanskje indikere at denne filmen skulle vært den mest historietro versjonen av Mary Shelleys bok, men det er den ikke. Denne filmen er en mer psykologisk fortelling og har et helt annet type monster enn romanen fremstiller.

 Sammendrag 
Victor Frankenstein (spilt av Leonard Whiting) er nylig utdannet som doktor, og er forlovet med Elizabeth Fanshawe (spilt av Nicola Pagett). Etter at Victor's yngre bror, William, drukner, slutter Victor å tro på Gud og erklærer at han ville slå seg sammen med djevelen hvis han kan få broren sin tilbake til liv.

Victor flytter for å ta ytterligere medisinsk opplæring. Han møter Henry Clerval (spilt av David McCallum) som påstår at han har oppdaget en metode for å gjenopprette døde mennesker til livet. Clerval overtaler Frankenstein til å hjelpe ham, og et laboratorium er snart ferdig bygd. Syv arbeidere blir drept i en gruve-ulykke. Legene syr sammen de ødelagte kroppene, og produserer en fysisk kropp. Men Clerval får et hjerteinfarkt og dør før han rekker å begynne på gjenopprettingen av de døde mennene. Victor transplanterer Clervals hjerne for å bruke den til skapelsen deres.

Victor gjenoppliver en person, og introduserer sin nye skapelse. Han introduserer ham som en venn fra et fjerntliggende land, som ikke forstår engelsk særlig godt. Kort tid senere oppdager Victor at det var en feil med Clervals laboratorium og prosessen hans. Victor leier et hus fra fru Blair (spilt av Agnes Moorehead) som dør av sjokk etter å ha sett skapningen, og Victor trekker seg tilbake til laboratoriet. Skapningen oppdager sitt deformerte utseende, og forsøker selvmord uten hell. Skapningen flykter fra laboratoriet og hopper i sjøen. Victor går ut fra at skapningen er død, og tenker at det kanskje er til det beste.

Men skapningen dukker uskadd opp på en strand. Han blir snart venn med en eldre blind bonde (spilt av Ralph Richardson) og den blinde mannen introduserer sin nye venn for barnebarnet Agatha og kjæresten Felix, men skapningen gjemmer seg. Han observerer familien på avstand, og blir forelsket i Agatha. Når Agatha og Felix uventet kommer hjem en morgen, møter de skapningen og reagerer med frykt. Felix blir drept av skapningen. Agatha flykter i skrekk, blir truffet av en vogn og blir også drept. Skapningen tar med seg Agathas kropp til laboratoriet, og vil at Victor skal gjenopprette henne. Victor er ikke der, og laboratoriet blir brukt av Dr. Polidori (spilt av James Mason) som var Clervals tidligere lærer og mentor.

Dr. Polidori, klar over skapningens opprinnelse, planlegger å tvinge Victor til å hjelpe ham med å gjenopprette en annen skapning. I mellomtiden har Victor gitt opp eksperimentene sine, og giftet seg med Elizabeth. Victor blir konfrontert av Dr. Polidori, som presser ham til å hjelpe til med hans prosedyre. Polidori røper at det var han som perfeksjonerte reanimasjonen av dødt kjøtt, hemmeligheter som deretter ble stjålet av Clerval. Victor fester Agathas hode til en ny kropp, og de gjenoppretter en kvinnelig skapning som Dr. Polidori gir navnet Prima. Victor drar på bryllupsreise sammen med Elizabeth.

Samtidig som Victor og Elizabeth er borte, overtaler Polidori Elizabeths familie å la Prima bo hos dem. Når Victor og Elizabeth kommer tilbake, blir det åpenbart at Prima er fullstendig sinnssyk. Elizabeth ber Victor sende henne vekk. Polidori ønsker å ødelegge den opprinnelige skapningen ved å gi to assistenter ordre om å dytte skapningen inn i en beholder med syre når skapningen sover. Mn Victor stopper dem. Den rasende skapningen dreper en av assistentene, men den andre assistenten kommer seg unna. Dr. Polidori låser skapningen inne i laboratoriet, og starter en brann i bygningen, noe som resulterer i en serie store eksplosjoner.

Noen dager senere arrangeres en påkostet fest i et herskapshus, for å presentere Prima for den sosiale eliten. Prima gleder gjestene, og Dr. Polidori avslører planen sine om å bruke henne for å skaffe seg internasjonal politisk innflytelse. Plutselig kommer den første skapningen og konfronterer Prima, og de begynner å slåss. Skapningen river hodet av Prima, og kaster hodet for Polidoris føtter samtidig som de overlevende gjestene flykter. Skapningen løper deretter sin vei. Neste morgen blir Victor og Elizabeth avhørt av politiet. De får vite at Dr. Polidori har fått et nervøst sammenbrudd, og han innrømmet hva han gjorde mot Prima.

Elizabeth overtaler Victor til å reise til USA for å begynne et nytt liv sammen. Under seilturen blir Victor og Elizabeth forferdet når de oppdager at Dr. Polidori også befinner seg på samme skip som dem. Polidori forsøker å overbevise Victor om å gjenoppta eksperimentene deres. Skapningen dukker opp på leting etter Victor. Elizabeth ser skapningen gjemme seg i Polidoris rom, og låser de to sammen i rommet. Victor låser opp døren, og konflikten flytter seg til øvre dekk. Dr. Polidori blir truffet av lynet, og redusert til et skjelett. Victor forsøker å roe ned skapningen, men han blir slått bevisstløs. Mannskapet flykter i en livbåt, og skapningen tar Victor under dekk.

Skapningen seiler skipet mot Nordpolen. Han dreper Elizabeth, samtidig som Victor fremdeles er bevisstløs. Når Victor endelig våkner, oppdager han det frosne liket av Elizabeth på dekk og skipet er fullstendig omringet av is. Victor følger etter skapningen over isen, og ber om skapningens tilgivelse for alle problemene han har skapt. Men lyden fra ropene hans fører til et stort isskred. Store mengder is begynner å falle ned på dem begge, og skapningen (med Clervals stemme) tlgir skaperen sin.

Rolleliste
 Skuespiller  Rolle James Mason  Dr. John Polidori Leonard Whiting  Dr. Victor Frankenstein David McCallum  Dr. Henry Clerval Jane Seymour  Agatha/Prima Nicola Pagett  Elizabeth Fanschawe Michael Sarrazin  Monsteret Michael Wilding  Sir Richard Fanshawe Clarissa Kaye-Mason  Lady Fanschawe (kreditert som Clarissa Kaye) Agnes Moorehead  Fru Blair Margaret Leighton  Francoise DuVal Ralph Richardson  Herr Lacey John Gielgud  Politikonstabel Tom Baker  Kaptein Dallas Adams  Felix Julian Barnes  Ung mann Arnold Diamond  Passasjer

Se også
Liste over Frankensteinfilmer

 Referanser 

Eksterne lenker


Kategori:Frankensteinfilmer
Kategori:Science fiction grøssere fra USA
Kategori:Britiske science fiction-filmer
Kategori:Britiske skrekkfilmer
Kategori:TV-filmer fra 1970-årene
Kategori:TV-filmer fra USA
Kategori:Britiske TV-filmer
Kategori:Engelskspråklige filmer
Kategori:TV-produksjoner fra USA, fra 1970-årene
Kategori:Britiske TV-produksjoner fra 1970-årene